|  |
| --- |
|  |
| Til høringsparterne | 10. januar 20192018-6584 |

**Vedrørende forlængelse af høringsfristen over udkast til forslag om ændring af vejloven, lov om private fællesveje og færdselsloven**

Transport- og Boligministeriet sendte d. 19. december 2019 et udkast til forslag om ændring af vejloven, lov om private fællesveje og færdselsloven i offentlig høring.

Fristen for høringssvar blev sat til d. 23. januar 2020.

Ministeriet er af Københavns Kommune blevet gjort opmærksom på, at kommunens politiske behandling af et høringssvar først vil kunne ske på et møde, som afholdes d. 27. januar 2020, dvs. efter høringsfristens udløb.

En betydelig del af lovforslaget omhandler forslag til ændring af vejlovens regler om særlig råden for små udlejningskøretøjer, som ikke har et fast udlejningssted. Københavns Kommune er den kommune, hvor udbredelsen af sådanne udlejningskøretøjer har været mest omfattende.

Transport- og Boligministeriet lægger på baggrund af særligt Københavns Kommunes erfaringer på området vægt på, at et høringssvar fra kommunen kan indgå i den videre behandling af lovforslaget og forlænger på den baggrund høringsfristen.

Ministeriet skal derfor anmode om, at eventuelle bemærkninger til udkastet er ministeriet i hænde senest fredag den 31. januar 2020. Bemærkninger bedes sendt til trm@trm.dk og arp@trm.dk.

Med venlig hilsen

Anders Petersen
Specialkonsulent